Henri Lemaître

Henri Lemaître (født 17. oktober 1921 i Mortsel nær Antwerpen i Belgia, død 20. april 2003 i Roma) var en belgisk katolsk prelat som virket i Den hellige stols diplomatiske tjeneste.


== Liv og virke ==


=== Prest ===
Flamlenderen Henri Lemaître studerte ved presteseminaret i Mechelen og ble ordinert til prest den 28. juli 1946. Han fullførte studier ved Det pavelige diplomatakademi i 1946 og gikk deretter inn i Den hellige stols diplomatiske tjeneste.


=== Erkebiskop, apostolisk delegat, nuntius ===
Den 30. mai 1969 utnevnte pave Paul VI ham til titulærerkebiskop av Tongeren og apostolisk delegat til Kambodsja og Sør-Vietnam. Han ble bispeviet den 20. juli av kardinal Leo Jozef Suenens, erkebiskop av Mechelen,  Medkonsekranter var erkebiskop Opilio Rossi som var nuntius til Belgia, og biskopen av Antwerpen, Jules Victor Daem. 


==== Kambodsja, Sør-Vietnam ====
I Saigon vurderte han i begynnelsen av 1970-tallet USAs utsikter for en militær seier som usannsynlig, basert på hans katolske informasjonskilder. Han opplevde hvoran Vietnamkrigen kom til sin avslutning i 1975, etter sammenbruddet som fant sted ikke lene detter at den amerikanske krigsinnsatsen ble nedtrappet. Etter gjenforeningen av Nord- og Sør-Vietnam ble nuntien i 1976 utvist fra Vietnam sammen med de utenlandske misjonærer. 


==== Uganda ====
Den 19. desember 1975 ble han utnevnt til apostolisk nuntius til Uganda, der han tjenestegjorde som pavens representant etter erkebiskop Luigi Bellotti, som var blitt helt utkjørt; dette var under Idi Amins regjeringstid og Uganda-Tanzania-krigen som forårsaket at han ble kastet ut. Han trakk seg 16. november 1981. Opplevelsene under Idi Amin hadde også tæret på hans krefter, som allerede var preget av tiden i Vietnam. Idi Amin var på den tiden blitt opptatt av å fremme islam og sikre seg støttte fra Muammar Gaddafi, og etter utvisningen av inderne lot han muslimske grupper overta mange av deres religiøse ygninger. Han fikk også myrdet den anglikanske erkebiskopen i landet, Janani Luwum, som hadde fordømt meget av hva Amin foretok seg, og de mange drap og uoppklarte forsvinninger. Det kan ha vært nært ved generelle undertrykkelser av landets kristne.


==== Kirche in Not ====
I november 1981 ble han utnevnt til formann for hjelpeorganisasjonen Kirche in Not/Ostpriesterhilfe som etterfølger etter pater Werenfried van Straaten.


==== De fem nordiske land ====
Den 31. oktober 1985 var det tilbake til det pavelige diplomati. Da utnevnte pave Johannes Paul II ham til apostolisk pro-nuntius til Skandinavia, det vil si til Danmark, Finland, Island, Norge og Sverige. Også i denne posteringen ble han den direkte etterfølger etter erkebiskop Luigi Bellotti.


==== Nederland ====
28. mars 1992 ble han utnevnt til apostolisk nuntius i Nederland. Han trakk seg tilbake den 8. februar 1997 etter utnevnelsen av erkebiskop Angelo Acerbi som hans etterfølger i Nederland.
Han døde i Roma 20. april 2003. Han ble gravlagt på Wilrijk Steytelinck kommunale kirkegård i Antwerpen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Jozef-Ernest van Roey (1874-1961) *1926
Kardinal Leo Jozef Suenens (1904-1996) 1945
Erkebiskop Henri Lemaître (1921-2003) 1969


== Referanser ==